THANI พุ่งเกือบ 6% หลัง“ทริส” เพิ่มเครดิต-โบรกฯ คาดกำไรปี 59-60 โตแกร่ง
THANI พุ่งเกือบ 6% หลัง“ทริส” เพิ่มเครดิต-โบรกฯ คาดกำไรปี 59-60 โตแกร่ง เพิ่มเครดิต ล่าสุด ณ เวลา 15.11 น. อยู่ที่ระดับ 5.40 บาท บวก 0.30 บาท หรือ 5.88% สูงสุด 5.40 บาท ต่ำสุด 5.20 บาท ด้วยมูลค่าซื้อขาย 122.06 ล้านบาท ด้าน บล.ธนชาต แนะซื้อ ชูเป้า 6.40 บาท
28 ต.ค. 2559

ผู้สื่อข่าวรายงานว่าราคาหุ้นบริษัท ราชธานีลิสซิ่ง จำกัด (มหาชน) หรือ THANI ณ เวลา 15.11 น. อยู่ที่ระดับ 5.40 บาท บวก 0.30 บาท หรือ 5.88% สูงสุด 5.40 บาท ต่ำสุด 5.20 บาท ด้วยมูลค่าซื้อขาย 122.06 ล้านบาท ขณะที่ดัชนีตลาดหุ้นไทยโดยรวมลบ 0.04%
 
โดย บล.ธนชาต ระบุในบทวิเคราะห์ แนะนำซื้อ THANI ให้ราคาเป้าหมายพื้นฐาน 6.40 บาท ด้วยปัจจัยสนับสนุนจาก TRIS ปรับ Credit Rating บริษัทขึ้นเป็น A- จากเดิม BBB+ ส่งผลต้นทุนการเงินลดลง โดยจะเห็นชัดขึ้นหลังจาก Refinance หุ้นกู้ 3 พันล้านบาทใน พ.ย.59 และ 6 พันล้านบาท ในปี 60 เป็น Upside Risk ต่อ Net Interest Margin และประมาณการกำไรปีหน้า
รวมทั้งสินเชื่อรถบรรทุกที่เป็นพอร์ตหลักของบริษัทยังเติบโตดี และคาดว่าสินเชื่อใหม่จะเติบโต 20% ในปี 60 ขณะที่คุณภาพสินทรัพย์ยังแข็งแรง
นอกจากนี้ยังมีการคาดการณ์กำไรปี 59-60 ที่ 860 ล้านบาท และ 1 พันล้านบาท เติบโต 15-20% ด้วย PE 12x ปีหน้ายังไม่แพง ด้วยปันผล 4.2-5.0%
ขณะที่ทางเทคนิคราคาหุ้น Breakout เส้นแนวโน้มขาลงแล้วมีเป้าหมายการปรับสูงขึ้นที่ 5.45 และ 6.00 บาท ตามลำดับ